
Parlamentul României

Camera Deputaţilor
PAGE  

	Bucureşti,
	 21.09.2009

	Pl.x.
	347


	COMISIA PENTRU ADMINISTRAŢIE PUBLICĂ, AMENAJAREA TERITORIULUI ŞI ECHILIBRU ECOLOGIC
	COMISIA PENTRU APARARE, ORDINE PUBLICA SI SIGURANTA NATIONALA


	Nr.
	  26/543



Nr. 
32/363


Către

BIROUL PERMANENT AL CAMEREI DEPUTAŢILOR

Vă înaintăm, alăturat, Raportul comun asupra propunerii legislative privind organizarea şi funcţionarea Poliţiei Comunitare, trimis comisiilor noastre pentru examinare pe fond, cu adresa nr. Pl.x 347 din 29 iunie 2009.

PREŞEDINTE,





PREŞEDINTE, 


SULFINA BARBU



COSTICĂ CANACHEU


	Bucureşti,
	 21.09.2009

	Pl.x.
	347


	COMISIA PENTRU ADMINISTRAŢIE PUBLICĂ, AMENAJAREA TERITORIULUI ŞI ECHILIBRU ECOLOGIC
	COMISIA PENTRU APARARE, ORDINE PUBLICA SI SIGURANTA NATIONALA


	Nr.
	  26/543



Nr. 
32/363


R A P O R T   C O M U N  
asupra propunerii legislative privind organizarea şi funcţionarea Poliţiei Comunitare

În conformitate cu prevederile art.95 din Regulamentul Camerei Deputaţilor, republicat, Comisia pentru administraţie publică, amenajarea teritoriului şi echilibru ecologic şi Comisia pentru  apărare, ordine publică şi siguranţă naţională au fost sesizate, prin adresa nr. Pl.x 347 din 29 iunie 2009, cu dezbaterea pe fond, a propunerii legislative privind organizarea şi funcţionarea Poliţiei Comunitare, înregistrată cu nr.26/543 din 30.06.2009, şi respectiv cu nr.32/363 din 30.06.2009.
La întocmirea prezentului raport Comisiile au avut în vedere:

· avizul favorabil al Consiliului Legislativ (nr.232/25.03.2009);
· avizul negativ al Comisiei pentru muncă şi protecţie socială (nr.27/414/25.08.2009)

· avizul negativ al Comisiei pentru buget, finanţe şi bănci (nr.22/407/9.09.2009)
· avizul negativ al Comisiei juridice, de disciplină şi imunităţi (nr.31/657/08.09.2009)

· punctul de vedere al Guvernului (nr.980/21.04.2009), prin care acesta nu susţine iniţiativa legislativă.


Propunerea legislativă are ca obiect de reglementare reorganizarea structurilor Poliţiei Comunitare, la nivelul comunelor, oraşelor, municipiilor, sectoarelor municipiului Bucureşti şi al municipiului Bucureşti şi extinderea atribuţiilor acestora.

La dezbaterile care au avut loc, au participat în calitate de invitaţi, în conformitate cu prevederile art.54 şi 55 din Regulamentul Camerei Deputaţilor, republicat, din partea Ministerului Administraţiei şi Internelor, domnul Jantea Dumitru – consilier, domnul Andrei Gheorghe – director general şi domnul Catrinoiu Aurel – şef serviciu în cadrul Inspectoratului General al Poliţiei Române.
Camera Deputaţilor este Cameră decizională potrivit prevederilor art.75 din Constituţia României, republicată şi ale art.92 alin.(9) pct.1 din Regulamentul Camerei Deputaţilor, republicat. 

Propunerea legislativă a fost respinsă de Senat în şedinţa din 24 iunie 2009.


Comisiile au dezbătut propunerea legislativă în şedinţe separate, cu respectarea prevederilor art.61 şi ale art.63 din Regulamentul Camerei Deputaţilor, republicat.

La lucrările Comisiei pentru administraţie publică, aemanajrea teritoriului şi echilibru ecologic din data de 16 septembrie 2009 au fost prezenţi 25 deputaţi, din totalul de 31 membri ai comisiei, iar la lucrările Comisiei pentru apărare, ordine publică şi siguranţă naţională din data de 2 septembrie 2009 au fost prezenţi 22 deputaţi din totalul de 24 membri ai comisiei.

In urma examinării propunerii legislative şi a opiniilor exprimate de membrii Comisiilor, s-a hotărât, cu majoritate de voturi (2 abţineri), să se supună plenului Camerei Deputaţilor, respingerea propunerii legislative din următoarele considerente:
- din reglementarea propusă rezultă o suprapunere de competenţe între Poliţia Comunitară şi Poliţia Română, în condiţiile în care cele două autorităţi vor coexista la nivel teritorial, iar în domeniul ordinii şi liniştii publice, propunerea se extinde şi asupra unora dintre competenţele Jandarmeriei Române, context în care este de aşteptat ca, în unele unităţi administrativ-teritoriale în care aceasta se va înfiinţa, să existe trei categorii de autorităţi ale căror forţe vor veghea, în egală măsură, asupra menţinerii liniştii şi ordinii publice, fără a exista o distincţie între competenţele acestora.
- Ministerul Administraţiei şi Internelor a elaborate proiectul legii Poliţiei Locale, aflat în prezent în dezbatere la Comisiile de specialitate din Senatul României. Acest proiect de lege este rezultatul discuţiilor şi consultărilor unui grup de lucru constituit din reprezentanţii Ministerului Administraţiei şi Internelor, reprezentanţii structurilor asociative ale autorităţilor administraţiei publice locale (Asociaţia Municipiilor din România, Asociaţia oraşelor şi Asociaţia comunelor), cât şi din reprezentanţii structurilor Poliţiei Comunitare. 
În raport de conţinutul şi obiectul acesteia, propunerea legislativă se încadrează în categoria legilor organice.

	PREŞEDINTE,
	PREŞEDINTE, 

	SULFINA BARBU

	COSTICĂ CANACHEU

	SECRETAR,
	SECRETAR, 

	MIHAI CRISTIAN APOSTOLACHE
	ANA GHEORGHE


Consultant, Nicoleta Toma






Expert, Luminiţa Oprea

